Diari Oficial de la Generalitat Valenciana


Sumari del DOGV 9600, del 22-05-2023 (2023/5231)

RESOLUCIÓ de 5 de maig de 2023, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a obtenció de teixit músculoesquelètic de donant viu, obtenció de teixits de donants morts i implant de teixit musculoesquelètic a l'Hospital Comarcal de Vinaròs.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/5231


Data del document
:   05-05-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 5 de maig de 2023, de la Direcció General d'Investigació i Alta inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a obtenció de teixit músculoesquelètic de donant viu, obtenció de teixits de donants morts i implant de teixit musculoesquelètic a l'Hospital Comarcal de Vinaròs. [2023/5231]  
  
Vanessa Jorge Vidal, gerent del Departament de Salut, va presentar sol·licitud de renovació d'autorització sanitària per a obtenció de teixit musculoesquelètic de donant viu, obtenció de teixits de donants morts i implant de teixit musculoesquelètic per a l'Hospital Comarcal de Vinaròs, a l'avinguda Gil de Atrocillo, s/n, 12667 Vinaròs (Castelló), amb data 12 d'abril de 2023.  
La Direcció General d'Assistència Sanitària i el director del Programa de trasplantaments de la Comunitat Valenciana informen favorablement la renovació de l'autorització sanitària.  
  
Fonaments jurídics  
- Ordre 7/2017, de 28 d'agost de 2017, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a l'ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
  
Vist l'expedient instruït a aquest efecte, els preceptes legals esmentats i els altres de pertinent aplicació, resolc:  
Renovar a l'Hospital Comarcal de Vinaròs l'autorització sanitària per a:  
- Obtenció de teixit musculoesquelètic de donant viu vàlida per un període de quatre anys (responsable tècnic Miguel Ángel Valero Queralt).  
- Obtenció de teixits de donants morts vàlida per un període de quatre anys (responsable tècnica Gemma Salinas Reis)  
- Implant de teixit musculoesquelètic vàlida per un període de quatre anys (responsable tècnic Miguel Ángel Valero Queralt).  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica a les persones interessades, amb l'advertiment que no esgota la via administrativa i que, contra aquesta, poden interposar recurs d'alçada davant la Secretaria Autonòmica de Salut Pública i del Sistema Sanitari Públic, en virtut de la Resolució de 12 de juliol de 2022, de la secretària autonòmica d'Eficiència i Tecnologia Sanitària (DOGV 9383, 14.07.2022), en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 5 de maig de 2023.- La secretària autonòmica d'Eficiència i Tecnologia Sanitària (p. s. Decret 185/2020): Concha Andrés Sanchis.